טום ג'ונס (סרט)

טום ג'ונס (באנגלית: Tom Jones) הוא סרט הרפתקאות בריטי משנת 1963, עיבוד לרומן של הנרי פילדינג "קורות טום ג'ונס" (1749), בכיכובו של אלברט פיני בתפקיד הראשי. הסרט היה אחד הקומדיות הפופולריות ביותר, זכה לשבחי הביקורת וזכה בארבעה פרסי אוסקר. טוני ריצ'רדסון ביים והמחזאי ג'ון אוסבורן כתב את התסריט לסרט. סגנונו הקומי של הסרט הוא יוצא דופן. סצינות הפתיחה מבוצעות כסרט אילם, לעיתים השחקנים שוברים את הקיר הרביעי כשהם מסתכלים ישירות אל המצלמה ופונים אל קהל הצופים, עד כדי כך שגיבור הסרט, טום ג'ונס, שם לב למצלמה והוא ניגש ומכסה את העדשות בכובעו. הסרט מתחיל ברצף של תמונות כסרט אילם בהם בעל האחוזה אולוורת'י (ג'ורג' דיוויין) שחוזר לביתו משהות ארוכה בלונדון, מוצא במיטתו תינוק בן יומו. הוא משער שהסַפָּר שלו מר פרטרידג' ואחת המשרתות ג'ני ג'ונס הביאו לעולם את התינוק בפרץ של תאווה. האדון מגרש את השניים מאחוזתו ומחליט לגדל את הילד טום ג'ונס כבנו. טום (אלברט פיני) גדל לגבר צעיר תוסס, יפה תואר וטוב לב, ומאוד פופולרי בקרב הבנות. עם זאת לבו נתון אך ורק לאישה אחת, סופי וסטרן (סוזאנה יורק) המשיבה לו אהבה. טום נחשב ממזר ולא יכול היה לשאת לאישה בת טובים. גם סופי צריכה להסתיר את רגשותיה בעוד דודתה (אדית אוונס) ואביה (יו גריפית) מנסים לשכנע אותה להינשא לגבר מתאים יותר - שאותו היא שונאת. גבר צעיר זה הוא בליפיל (דייוויד וורנר) אחיינו של אולוורת'י, בנה של אחותו האלמנה בריג'יט (רייצ'ל קמפסון). למרות מוצאו האצילי הוא אדם רע-לב וצבוע, אין בו את החמימות והיושר שיש בטום. כאשר ברידג'יט מתה, בליפיל שם ידו על מכתב שנועד לעיני אחיה בלבד. מה שכתוב במכתב זה מתגלה רק בסוף הסרט. אחרי מות אימו, בליפיל ושני המורים שלו ת'ווקאם (Thwackum) וסקוור מנסים לשכנע את אדון האחוזה שטום הוא נבל. אולוורת'י נותן לטום מעט כסף ובצער שולח אותו אל העולם לחפש את מזלו. במסעותיו עובר טום הרפתקאות רבות. הוא חוטף מכות ומאבד את ההכרה כשהוא מגן על שמה הטוב של אהובתו סופי. הוא נשדד ומאבד את כל כספו. נמלט מגבר אירי קנאי המאשים אותו בניהול רומן עם אשתו. משתתף בקרב חרבות קטלני. פוגש את מי שלכאורה הם אביו ואמו, מר ומרת ווטרס. יותר מאוחר הוא גם שוכב עם גברת ווטרס. בסצנה מפורסמת טום וגברת ווטרס יושבים זה מול זו בחדר האוכל של הפונדק, ואוכלים ארוחה דשנה כשהם מתבוננים זה בזו בתאווה. בינתיים, זמן קצר אחרי גירושו של טום, סופי בורחת מביתה כדי להימלט מחיזוריו של בליפיל המתועב בעיניה. לאחר שהחמיצו זה את זה בפונדק אפטון הם מגיעים בנפרד ללונדון. טום מושך את תשומת לבה של ליידי בלסטון (ג'ואן גרינווד) אצילה הוללת בת יותר מ-40. היא עשירה, יפה ובלתי מוסרית, טום נכנס למיטתה ברצון ומקבל גמול נדיב על שירותיו. בסופו של דבר טום מגיע לכלא טייברן וגזר דינו הוא תלייה. בליפיל הוא זה ששלח אנשים כדי שיפלילו אותו במעשה שוד וניסיון רצח. אולוורת'י מגלה את המכתב המסתורי בו מתברר שטום אינו בנה של ג'ני ג'ונס, אלא הוא בנה הלא חוקי של אחותו ברידג'יט. מכיוון שבליפיל הכיר את תוכן המכתב, ובכל זאת ניסה להרוס את אחיו למחצה, הוא מגורש בבושת פנים ומנושל מן הירושה. אולוורת'י משיג לטום חנינה, אך זה כבר הובל אל הגרדום. כשהחבל מונח על צווארו מגיע האדון וסטרן, חותך את החבל ומוביל את טום אל סופי. לטום ניתנה רשות לחזר אחרי סופי בברכתו של אביה. אלברט פיני - טום ג'ונס סוזאנה יורק - סופיה וסטרן יו גריפית - האדון וסטרן אדית אוונס - מיס וסטרן ג'ואן גרינווד - ליידי בלסטון דיאן סילנטו - מולי סיגרים ג'ורג' דיוויין - האדון אולוורת'י דייוויד טומלינסון - לורד פלמאר רוזלינד אטקינסון - גברת מילאר וילפריד לוסון - בלק ג'ורג' רוזלינד נייט - גברת פיצפטריק פרידה ג'קסון - גברת סיגרים דייוויד וורנר - בליפיל ג'וייס רדמן - גברת ווטרס / ג'ני ג'ונס ג'יימס קיירנקרוס - הכומר סופל רייצ'ל קמפסון - ברידג'ט אולוורת'י פיטר בול - ת'ווקאם אנג'לה באדלי - גברת וילקינס ג'ורג' א. קופר - פיצפטריק ג'ק סטיוארט - מקלאכלן פטסי רולנדס - הונור ג'ון מופאט - סקוור אוויס בונאג' - בעל הפונדק מארק דיגנם - הסגן מייקל ברנן - סוהר בניוגייט לין רדגרייב - סוזאן רדמונד פיליפס - עורך דין דאולינג ג'וליאן גלובר - נורת'רטון ריי אוסטין - משרת חלק מהצילומים לסרט נעשו ברחוב קאסל בעיר ברידג'ווטר שבסאמרסט. חברת הסרטים "בריאנסטון פילמס" סירבו להפיק את הסרט בצבעים, והוא מומן על ידי החברה האמריקאית יונייטד ארטיסטס. זכייה פרס אוסקר לסרט הטוב ביותר פרס אוסקר לבמאי הטוב ביותר פרס אוסקר לפסקול המקורי הטוב ביותר (ג'ון אדיסון) פרס אוסקר לתסריט המעובד הטוב ביותר מועמדות פרס אוסקר לשחקן הטוב ביותר - אלברט פיני פרס אוסקר לשחקן המשנה הטוב ביותר - יו גריפית פרס אוסקר לשחקנית המשנה הטובה ביותר - דיאן סילנטו פרס אוסקר לשחקנית המשנה הטובה ביותר - דיים אדית אוונס פרס אוסקר לשחקנית המשנה הטובה ביותר - ג'וייס רדמן פרס אוסקר לתפאורה הסרט "טום ג'ונס" הוא הסרט היחיד שעבורו היו שלוש שחקנית מועמדות לפרס האוסקר בקטגוריית שחקנית המשנה הטובה ביותר. אך אף אחת משלושתן לא זכתה בפרס, שאותו קיבלה מרגרט רת'רפורד על תפקידה בסרט "אנשים חשובים ביותר". זכייה הסרט הטוב ביותר הסרט הבריטי הטוב ביותר התסריט הבריטי הטוב ביותר (ג'ון אוסבורן) מועמדות השחקן הבריטי הטוב ביותר (אלברט פיני) השחקן הבריטי הטוב ביותר (יו גריפית) השחקנית הבריטית הטובה ביותר (אדית אוונס) זכייה סרט זר בשפה האנגלית פרס גלובוס הזהב לסרט הטוב ביותר - קומדיה או מוזיקלי השחקן המבטיח ביותר מועמדות השחקן הטוב ביותר - סרט קומדיה או מוזיקלי (אלברט פיני) הבמאי הטוב ביותר - סרט קולנוע (טוני ריצ'רדסון) שחקן המשנה הטוב ביותר - סרט קולנוע (יו גריפית) שחקנית המשנה הטובה ביותר - סרט קולנוע (ג'ואן גרינווד) חוג מבקרי הקולנוע של ניו יורק השחקן הטוב ביותר (אלברט פיני) הבמאי הטוב ביותר (טוני ריצ'רדסון) הסרט הטוב ביותר פסטיבל הסרטים של ונציה גביע וולפי: לשחקן הטוב ביותר (אלברט פיני) פרס אריה הזהב לטוני ריצ'רדסון Writers' Guild of Great Britain התסריט הטוב ביותר לקומדיה (ג'ון אוסבורן) פרס גראמי פסקול מקורי לסרט קולנוע (ג'ון אדיסון) "טום ג'ונס", במסד הנתונים הקולנועיים IMDb (באנגלית) "טום ג'ונס", באתר נטפליקס "טום ג'ונס", באתר AllMovie (באנגלית) "טום ג'ונס", באתר Rotten Tomatoes (באנגלית) "טום ג'ונס", באתר אידיבי "טום ג'ונס", במסד הנתונים הקולנועיים KinoPoisk (ברוסית) הסרט "טום ג'ונס" באתר TCM זאב רב-נוף, אגדת הגיבור הכפרי, דבר, 24 באפריל 1964 זאב רב-נוף, אגדת הצחוק העממי, דבר, 17 במרץ 1975 ר. עזריה, החיים הם דבר נפלא!, מעריב, 28 באפריל 1964 p.xiv Mayer, Geoff Guide to British Cinema Greenwood Publishing Group, 2003